ક્લિયર વ્યુ નામનાં આ સ્પીકર્સની સૌથી ખાસ વાત એ છે કે એ ઇનવિઝિબલ છે એટલે કે લિવિંગરૂમમાં સ્પીકર્સ રાખ્યાં હશે તો એ દેખાશે નહીં, પણ સાઉન્ડ ખૂબ મોટો આવશે. સ્પીકરનાં બટન્સ અને કનેક્ટિવિટી માટેનો એરિયા છોડીને જે બલ્કી ભાગ હોય એને જ ટ્રાન્સપરન્ટ બનાવી દેવામાં આવ્યો છે. આ સ્પીકર્સ કાળાં, જાયન્ટ અને દીવાલ પર જગ્યા રોકતાં સ્પીકર્સના સબ્સ્ટિટ્યૂટ બની શકે છે. સ્પીકર એજ-ઇમોશન ટેક્નૉલૉજી વાપરે છે જે સાઉન્ડ જનરેટ કરે છે. સ્પીકરનું વજન ૯૦૦ ગ્રામ છે અને એ ૨૩ ઇંચ ઊંચાં અને ૧૨ ઇંચ પહોળાં છે. આ સ્પીકર્સ આવતા મહિનાથી માર્કેટમાં લૉન્ચ થઈ રહ્યાં છે.